ΓΡΑΠΤΗ ΕΡΩΤΗΣΗ E-2825/99

υποβολή: Emilia Mller (PPE-DE) προς την Επιτροπή

(18 Ιανουαρίου 2000)

Θέμα: Ολοκλήρωση της κατασκευής του αυτοκινητοδρόμου Α6 Αmberg-Waidhaus

O αυτοκινητόδρομος Α6 είναι τμήμα της οδικής αρτηρίας Ανατολής-Δύσης που συνδέει την Πράγα με το Παρίσι εντός του διευρωπαϊκού οδικού δικτύου. Εν όψει ακριβώς της διεύρυνσης προς ανατολάς έχει τεράστια συγκοινωνιακή σημασία.

Ωστόσο το τμήμα του Α6 που συνδέει το Αmberg με το Waidhaus, σύμφωνα με τα σχέδια της γερμανικής ομοσπονδιακής κυβέρνησης, δεν πρόκειται να κατασκευασθεί. Η κυκλοφοριακή ροή από τα ανατολικά αναμένεται να αυξηθεί ακόμη περισσότερο εν όψει της ένταξης της Τσεχίας. Τοπάρχον οδικό δίκτυο έχειποστεί συμφόρηση και ο πληθυσμός κατά μήκος των ομοσπονδιακών οδικών αρτηριώνποφέρει από την ηχορύπανση και τη μόλυνση της ατμόσφαιρας.

Τι προτίθεται να πράξει η Επιτροπή, για να προωθήσει την κατασκευή του αυτοκινητοδρόμου Α6;

Απάντηση της κας de Palacio εξ ονόματος της Επιτροπής

(6 Μαρτίου 2000)

Η νέα κατασκευή του αυτοκινητοδρόμου A 6 μεταξύ Amberg και γερμανοτσεχικών συνόρων κοντά στο Waidhaus έχει χαρακτηρισθεί, στους προσανατολισμούς για την ανάπτυξη του διευρωπαϊκού δικτύου μεταφορών(1), ως έργο κοινού ενδιαφέροντος. Το τμήμα Rozvadov Plzen Πράγας περιλαμβάνεται επιπλέον στο προσχέδιο TINA, που καταρτίσθηκε από τα κράτη μέλη και τις προσχωρούσες χώρες και το οποίο αποτελεί τη βάση για την μελλοντική επέκταση του διευρωπαϊκού δικτύου μεταφορών(2). Η Επιτροπή, η οποία έχει απόλυτη επίγνωση της σπουδαιότητας ολόκληρου του άξονα Νυρεμβέργης Πράγας για την κυκλοφορία μεταξύ των παρόντων και των μελλοντικών κρατών μελών, παρακολουθεί εκ του σύνεγγυς την πρόοδο που επιτελείται όσον αφορά τηνλοποίηση αυτού του έργου και τοποστηρίζει εντός των ορίων των δυνατοτήτων της.

Για το γερμανικό τμήμα Amberg Waidhaus έχει ήδη χορηγηθεί χρηματοδοτική ενίσχυση ύψους 6,51 εκατομ. ευρώ από το δημοσιονομικό κονδύλιο για το διευρωπαϊκό δίκτυο μεταφορών. Η συνεισφορά αυτή, της οποίας το ύψος περιορίζεται από τον αντίστοιχο κανονισμό(3), δεν μπορεί ωστόσο να αντικαταστήσει τη χρηματοδότηση του έργου σε εθνικό επίπεδο. Οι γερμανικές αρχές πληροφόρησαν την Επιτροπή ότι το έργο παραμένει στο Bedarfsplan (πρόγραμμα προτεραιότητας) για τις εθνικές οδούς και θα ολοκληρωθεί σύμφωνα με τα προγραμματισμένα τεχνικά πρότυπα. Εν τούτοις, ορισμέναπο-τμήματα (ιδιαίτερα, στην περιοχή

Pfreimd Woppenhof) δεν μπορούσαν να συμπεριληφθούν στο εθνικό πρόγραμμα επενδύσεων για την περίοδο 19992002, όπου δόθηκε προτεραιότητα στα έργα για τα οποία ήταν ήδη διαθέσιμες οι άδειες κατασκευής. Η Επιτροπή κρίνει ότι η χρηματοδοτική ενίσχυση που έχει χορηγηθεί έως τώρα έχει ήδη συμβάλει στην άμβλυνση των χρηματοδοτικών δυσχερειών του έργου Amberg Waidhaus.

(1) Απόφαση αριθ. 1692/96/ΕΚ του Ευρωπαϊκού Κοινοβουλίου και του Συμβουλίου της 23ης Ιουλίου 1996 περί των κοινοτικών προσανατολισμών για την ανάπτυξη του διευρωπαϊκού δικτύου μεταφορών ΕΕ L 228 της 9.9.1996.

(2) TINA: Αποτίμηση των Αναγκών σε Υποδομές Μεταφορών, που ξεκίνησε στο πλαίσιο του διαρθρωμένου διαλόγου μεταξύ του Συμβουλίου Μεταφορών της Κοινότητας και των Υπουργών Μεταφορών των συνδεδεμένων χωρών το 1995" η τελική έκθεση δημοσιεύθηκε τον Οκτώβριο του 1999.

(3) Κανονισμός (ΕΚ) αριθ. 2236/95 του Συμβουλίου της 18ης Σεπτεμβρίου 1995 περί καθορισμού των γενικών κανόνων για τη χορήγηση κοινοτικής ενίσχυσης στον τομέα των διευρωπαϊκών δικτύων, ΕΕ L 228 της 23.9.1995, που τροποποιήθηκε από τον κανονισμό (ΕΚ) αριθ. 1655/1999 του Ευρωπαϊκού Κοινοβουλίου και του Συμβουλίου της 19ης Ιουλίου 1999.